Jack Bruce

Jack Bruce (* 14. máj 1943, Bishopbriggs, Spojené kráľovstvo – † 25. október 2014, Suffolk) bol škótsky basgitarista, spevák a skladateľ, známy predovšetkým vďaka pôsobeniu v britskej rockovej skupine Cream. 

Bol vo všeobecnosti považovaný za jedného z najtalentovanejších hráčov na basovú gitaru, pochvalne sa o ňom vyjadrili medzi iným aj rovesníci-basgitaristi ako napríklad Roger Waters, či Geezer Butler. Okrem basgitary ovládal aj hru na čelo, fúkaciu harmoniku, či klavír.

Okrem skupiny Cream hrával napríklad aj v Blues Incorporated, The Graham Bond Organisation, či v rockovom triu West, Bruce & Laing. So spoluhráčmi Ericom Claptonom a Gingerom Bakerom je členom Rokenrolovej siene slávy.

Zomrel 25. októbra 2014 v anglickom Suffolku v dôsledku ochorenia pečene.

 Referencie 

 Iné projekty 


Kategória:Osobnosti z Glasgowa
Kategória:Škótski rockoví basgitaristi
Kategória:Škótski rockoví speváci
Kategória:Škótski skladatelia modernej hudby